Eidsberg 18.01.22

Tilstede:

Ragnhild Kruse, Tore Mysen, Ole-Martin Glomsrud, Tove Frogner Lund, Synnøve Svensson, Svein Østevik, Bjørn Solberg, Magnus Grøvle Vesteraas.

Meldt forfall: Synnøve Lundeby, Kari Undeland, Eva Reymert.

**Referat fra møte i Eidsberg felles menighetsråd**

Sak 01/22: Godkjenning av innkalling og sakliste.

**Vedtak:** Innkalling og sakliste godkjennes.

Sak 02/22: Godkjenning av protokoll fra møtet 09.12.21 (vedlagt)

**Vedtak:** Protokollen godkjennes med denne merknaden: Riktig møtedato settes inn i protokollen.

Sak 03/22: Orienteringer

1. Fra sognepresten

* Soknepresten orienterte om juleferiringen og takket for innsatsen fra frivillige.
* Aktivitetene for våren er i oppstartsfasen. Gudstjenestetilbudet går omtrent som normalt med gitte begrensninger.
* Soknepresten orienterte om at han har søkt på stilling som kapellan i Råde menighet, og bakgrunnen for dette, som i stor grad handler om sykdom i nærmeste familie.

1. Fra fellesrådet

* Bjørn orienterte om omorganiseringer i ledelsen i fellesrådet, og prosesen med evaluering av sammenslåingen av fellesrådene.

1. Fra misjonsutvalget og fra musikk- og kulturutvalget

* Referatene fra utvalgene tas til etterrettning.

1. Fra komiteen for formiddagstreff i Hærland
2. Statistikk, årsrapporter og menighetens årsmøte

* Menighetenes årsmøte blir 31/3 på kveldstid (18:00) i Trømborg menighetshus. MR-leder sener ut mal til årsrapporter som skal sendes til ham, og frist for dette.

1. Fra leder

* Leder orienterte om at kapellanen vår, Ann Kristin Hanssen. også står på søkerlista til kapellanstillingen i Råde.
* Man oppfordres til å delta på kulturkvelden i Eidsberg kirke jmf. Referat fra musikk- og kulturutvalget.

**Vedtak:** Orienteringer og referat tas til orientering. MR- leder sender et brev til komiteen for formiddagstreff i Hærland, med takk for lang og god tjeneste, og med takk for gaven til misjonsprosjektet.

Sak 04/22: Økonomi

1. Foreløpig resultat 2021 (hvis det foreligger noe)
2. Arbeidet med ny kontoplan
3. Rutiner ved ofringer

Foreløpig regnskapsrapport for de 4 sognene og 2 menighetshus ble gjennomgått.

Ny rutine for kollekter innført; kirketjener setter pengene i banken.  
  
**Vedtak:** Tas til orientering

Sak 05/22: Gudstjenestelivet

1. Tilbakeblikk på advent og jul 2021
2. Påsken 2022, herunder avgjøre tidspunkt for måltider skjærtorsdag og påskedag, utstilling m.m.
3. Andre forhold.

**Vedtak:**

1. Tilbakeblikk på advent og jul tas til orientering
2. Påsken:
   * Vi forsøker i år med måltid før Skjærtorsdagsgudstjenesten: Kveldsmat kl. 18 og gudstjeneste kl. 19. Dette evalueres i etterkant.
   * Påskefrokosten må være før gudstjenesten, og den ønsker vi å gjennomføre som vanlig, gitt at kirkekomiteen i Eidsberg tar oppgaven og koronarestriksjoner tillater det.
   * Utstillingen gjennomføres som planlagt.
3. Samtalen tas til etteretning.

Sak 06/22: Henvendelse fra kirkekomiteen i Trømborg

Trømborg kirkekomite har sendt denne henvendelsen om en viktig sak, som vi bør bruke litt tid på å snakke om:

*Trømborg kirkekomite ønsker en diskusjon på hvordan vi kan dekke opp verv i styrer og råd. Slik det er nå, føles det svært vanskelig for oss i kirkekomiteen å finne folk til verv i husstyret i Trømborg menighetshus.*

*Trømborg kirkekomite går inn for at verv i husstyret velges for kun to år om gangen. Det er avklart med nåværende leder i husstyret Tormod Kopperud.*

*Vi ser at det generelt kan være vanskelig å få med folk i frivillig arbeid. Vi tror det ville være lettere å engasjere mennesker til å delta også i f.eks kirkekomiteene om man binder seg kun for to år. Er dette mulig selv om de offisielle valgene skjer i forbindelse med kommunevalgene?*

**Vedtak:** Menighetsrådet har ingen motforestillinger mot at valgperiodene for husstyret i Trømborg menighetshus og tilsvarende styrer reduseres til to år. Den formelle endringen av valgperioden må skje i husstyret. Kirkekomiteen tar initiativ til et møte felles for husstyret, MR-leder og kirkekomiteen for å drøfte formelle forhold rundt huset.

Det er åpent for at man kan binde seg for kortere perioder i kirkekomiteer og utvalg. Kun ved MR-valg er valgperioden på 4 år obligatorisk.

Sak 07/22: Åpen kirke sommeren 2022.  
 Det er lang tradisjon for at Eidsberg kirke er åpen noen uker på sommeren. I fjor var det også åpen kirke i Trømborg på sommeren. Det er også tradisjon for at noen av kirkene er åpne i forbindelse med Alle Helgen, men resten av året er de stengt, utenom gudstjenestetid.

Vi tar en samtale rundt dette, ut fra spørsmålene:

* Åpen kirke i Eidsberg og Trømborg sommeren 2022?
* Åpen kirke på andre tidspunkt.??

**Vedtak:**

* Det planlegges for sommeråpen kirke i Eidsberg og Trømborg kirke også i 2022.
* Samtalen tas for øvrig til orientering.

Sak 08/22: Hvilke blader skal vi fortsette å motta, og hvor skal de legges?

Jfr. tidligere orientering fra Magnus om dette.

**Vedtak:**

* Vi ønsker at blad fra Stefanusalliansen, Misjonstidene (NMS) og «Hjem» (Sjømannskirken) kommer til hver kirke.
* For øvrige sendinger får sokneprest og kontor/stab for øvrig fullmakt til å avbestille/effektivisere for å redusere søppel og svinn.

Sak 09/22: Eventuelt.

* Ingen saker